किसुनजी हाफ म्याराथन : विजय र पुष्पा च्याम्पियन
विजय रावत र पुष्पा भण्डारी तेस्रो किसुनजी स्मृति राष्ट्रिय खुला हाफ म्याराथनमा उपाधि जितेका छन् । विजय पुरुष र पुष्पा महिलामा विजयी भए ।
काठमाडौँ — विजय रावत र पुष्पा भण्डारी तेस्रो किसुनजी स्मृति राष्ट्रिय खुला हाफ म्याराथनमा उपाधि जितेका छन् । विजय पुरुष र पुष्पा महिलामा विजयी भए ।विजयले निर्धारित दूरी १ घण्टा ७ मिनेट ५६ सेकेन्डमा पूरा गरे । १३ औं सागको म्याराथनका स्वर्ण विजेता किरणसिंह बोगटी १ घण्टा ८ मिनेट २५ सेकेन्डबाट दोस्रो तथा हङकङमा भएको तेस्रो एसियाली युथ (यू–२०) एथलेटिक्स च्याम्पियनसिपको ३ हजार मिटर दौडका स्वर्ण विजेता अजितकुमार यादव १ घण्टा ११ मिनेट ३३ सेकेन्डमा तेस्रो भए ।नेपाल लोकतान्त्रिक खेलकुद संघ वाग्मती प्रदेश समितिद्वारा आयोजित दौडमा पुष्पाले १ घण्टा २३ मिनेट ०५ सेकेन्डमा दौड जिते । राममाया बुढा १ घण्टा ३३ मिनेट १२ सेकेन्डबाट दोस्रो सुसान कार्की १ घण्टा ३५ मिनेट ४४ सेकेन्डमा तेस्रो भए । पुरुष/महिला दुवैमा शीर्ष तीन स्थान हात पार्नेले क्रमशः ७५ हजार, ५० हजार र २५ हजार रुपैयाँ पुरस्कार प्राप्त गरे ।पुरुष ५ किमि दौडमा धनुवा नन्द १८ मिनेट ०९.१० सेकेन्डसाथ विजयी भए । विकेश घिमिरे (१८ मिनेट ३९.२६ सेकेन्ड) दोस्रो तथा नकुल घर्ती (१८ मिनेट ४३.५६ सेकेन्ड) तेस्रो भए । महिलामा निर्धारित दूरी २६ मिनेट ०७.३० सेकेन्डबाट शर्मिला बस्नेत पहिलो भइन् । २६ मिनेट ०९.३४ सेकेन्डबाट सुस्मु डोल्मु तामाङ दोस्रो र ३२ मिनेट ३४.३६ सेकेन्डबाट दिविका गुरुङ तेस्रो भए । दुवै समूहका विजेताले १५ हजार, उपविजेताले १० हजार र तेस्रोले ५ हजार पुरस्कार पाए ।विजेतालाई पूर्वमन्त्री धनराज गुरुङ, पूर्वप्रदेश सांसद राधा घले, आयोजक समितिका अध्यक्ष दीपक गुरुङलगायतले पुरस्कृत गरे ।